open-index/open-wikipedia-markdown huggingface dataset:
LMFAO

**LMFAO**, ամերիկյան էլեկտրո-փոփ դուետ, ստեղծվել է 2006 թ.-ին՝ Լոս Անջելեսում։ Անդամները՝ դիջեյ **[[Ռեդֆու]]ն** (Dj Redfoo) և **Սքայ Բլուն** (Sky Blu), ովքեր ազգականներ են։ Դիջեյ Ռեդֆուն (իսկական անունը՝ **Ստեֆան Քենդալ Գորդի**) ծնվել է 1975 թ. սեպտեմբերի 3-ին, իսկ Սքայ Բլուն (**Սքայլեր Հասթեն Գորդի**)՝ 1986 թ.-ի օգոստոսի 23-ին։ Ռեդֆուն ճանաչված պրոդյուսեր Բերի Գորդիի որդին, իսկ Սքայ Բլուն՝ թոռն է։ Ռեդֆուն Սքայ Բլուի հորեղբայրն է։ Սկզբում դուետը կոչվում էր **Sexy Dudes**, այնուհետև Սքայի տատիկի խորհրդով վերանվանվեց LMFAO-ի (անգլերեն *Laughing My Fucking Ass Off* գրային եզրի հապավմամբ)։ 
2008-ի հուլիսին iTunes Store-ում թողարկելով «Party Rock» մինի ալբոմը՝ նոյեմբերին դուետը պայմանագիր կնքեց Interscope ձայնագրման ընկերության հետ։ «Party Rock»-ը Billboard 200-ում 33-րդ տեղում է հաստատվում, և 2-րդ տեղում՝ U.S.Dance Chart-ում։Los Anjeles Times թերթում «Party Rock»-ը նկարագրվեց որպես մի ալբոմ։ Դուետի առաջին սինգլը՝ «I՛m in Miami Bitch»-ը, թողարկվեց 2008-ի դեկտեմբերին և Billboard Hot 100-ում 51-րդը դարձավ։ 2010-ի ապրիլին LMFAO-ն մասնակցեց Դեյվիդ Գետտայի «Gettin Over You» տրեկի ձայնագրմանը, որը միջազգային հիթ դարձավ և ցնցող հաջողություն ունեցավ։ Այնուհետև դուետը ձայնագրեց իր երկրորդ ալբոմը՝ «Sorry for Party Rocking»-ը, որը թողարկվեց 2011-ի հունիսի 17-ին։ Առաջին սինգլը՝«Party Rock Athem»-ը, դուետի ամենահաջողված սինգլը դարձավ՝ ԱՄՆ-ի, Կանադայի, Մեծ Բրիտանիայի ու մի շարք այլ երկրների հիթ շքերթներում հաստատվելով առաջին հորիզոնականներում։ 2011-ին LMFAO-ն իր առաջին համերգային շրջագայությունը կատարեց. ելույթներ ունեցավ Սինգապուրում, Մանիլայում,Ֆիլիպիններում,Չինաստանում,Թայվանում, Մալազիայում։ 2011-ի օգոստոսին «Sexy and I Know it» երգի հիման վրա տեսահոլովակ նկարահանվեց։ 2011-ի օգոստոսին դուետը հայտարարեց, որ ցանկանում է ձայնագրել երրորդ ալբոմը, որը ծրագրում է թողարկել 2012-ին։ Այլևայլ գործունեությունից բացի դուետը «Party Rock» կոչվող հագուստի դիզայներական գիծ է զարգացնում։

## Սկավառակագրություն
* *Party Rock* (2009)
* *Sorry for Party Rocking* (2011)
* *Let's get ridiculous* (2014)

## Արտաքին հղումներ
* Պաշտոնական կայք 

Կատեգորիա:Երաժշտական դուետներ
Կատեգորիա:Interscope Records-ի արտիստներ
Իսրայելի հայրենադարձների հարցերի նախարարություն

**Իսրայելի կլանման (աբսորբցիայի) նախարարություն** (, «Միսրադ լե-Քլիթաթ հա-Ալիա»), իմիգրացիայի ոլորտում պետական քաղաքականության իրականացման համար պատասխանող կառավարական հաստատություն Իսրայելում։ Առաջին անգամ ստեղծվել է 1948 թվականին և գոյություն է ունեցել 3 տարի, որից հետո վերստեղծվել է 1968 թվականին՝ Վեցօրյա պատերազմի արդյունքում առաջացած իմիգրացիայի նոր ալիքից հետո։

## Կլանման նախարարների ցանկ
Ցանկը կազմված է Իսրայելի կառավարության պաշտոնական տվյալների հիման վրա.

## Ծանոթագրություններ

*
Կատեգորիա:Հին ազգեր
Սենտ Վինսենթ և Գրենադինների ֆուտբոլի ազգային հավաքական

**Սենտ Վինսենթ և Գրենադինների ֆուտբոլի ազգային հավաքականը** ներկայացնում է Սենտ Վինսենթ և Գրենադինները ֆուտբոլի միջազգային մրցաշարերում և առանձին հանդիպումներում։ Սենտ Վինսենթի հավաքականը ոչ մի անգամ չի որակավորվել աշխարհի առաջնությանը, մեկ անգամ (1996) մասնակցել է ԿՈՆԿԱԿԱՖ-ի ոսկե գավաթի եզրափակիչ փուլին, իսկ կարիբյան գավաթի խաղարկություններում մեկ անգամ զբաղեցրել է երկրորդ տեղը (1995)։

## Աշխարհի առաջնություն
* 1930-1990 - չի խաղացել
* 1994-2010 - չի որակավորվել

## ԿՈՆԿԱԿԱՖ-ի առաջնություն և ոսկե գավաթ
* 1963-1991 - չի խաղացել
* 1993 - չի որակավորվել
* 1996 - խմբային փուլ
* 1998-2002 - չի որակավորվել
* 2003 - չի խաղացել
* 2005-2011 - չի որակավորվել

## Արտաքին հղումներ
* Սենտ Վինսենթ և Գրենադինների ֆուտբոլի ֆեդերացիայի պաշտոնական կայք
Butterflies and Hurricanes

**«Butterflies and Hurricanes»** անգլիական Muse ռոք-խմբի վեցերորդ սինգլն է Absolution ալբոմից։ Երգի ընդգծվող մասն է կազմում Ռախմանինովի ոճով երկար դաշնամութային սոլոն։ Երգը նվիրվում է Դոմինիկ Հովարդի հայր Բիլլ Հովարդին, որը վախճանվել է խմբի "Գլասթոնբերի" փառատոնին մասնակցելուց հետո։ Առաջին անգամ երգը կենդանի կատարվել է 2003 թ. սեպտեմբերի 3-ին Ամստերդամում։

## Երգացանկ
### CD
# «Butterflies and Hurricanes» - 4։59
# «Sing for Absolution (Live Acoustic Radio 2)» - 4։28

### 7"
# "Butterflies and Hurricanes " - 5։01
# «Butterflies and Hurricanes (Glastonbury 2004)»

### DVD
# «Butterflies and Hurricanes» - 4։48
# «Butterflies and Hurricanes» (տեսահոլովակ) - 4։48
# «The Groove in the States video»
# «Raw video footage»

## Արտաքին հղումներ
«Butterflies And-Hurricanes» սինգլը խմբի պաշտոնական կայքում 

Կատեգորիա:2004 սինգլներ
Կատեգորիա:Muse երգեր
Փոլ Ռիվ

**Փոլ Ռիվ** (, ), բրիտանացի պրոդյուսեր։ Airfield Studios և Sawmills Studios ստուդիաներում աշխատելու ընթացքում համագործակցել է հայտնի պրոդյուսերների և ձայնային ռեժիսորների հետ, որոնցից են՝ Ջոն Լեքին, Ջոն Քորնֆիլդը, Քրիս Ալիսոնը և այլն։ Փոլ Ռիվը աշխատել է նաև «Showbiz» խմբում, մասնակցել բրիտանական Muse ռոք երաժշտախմբի *Hullabaloo Soundtrack*-ի, «The 2nd Law» երաժշտական ալբոմի ձայնագրման պրոդյուսերական աշխատանքներին։

Փոլ Ռիվը մասնակցել է նաև հետևյալ նախագծերի իրականացմանը. 
* Beta Band
* Muse
* Սթիվ Հարլի
* Razorlight
* Supergrass

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Երաժշտական պրոդյուսերներ
Կատեգորիա:Լոնդոն քաղաքում ծնվածներ
Կատեգորիա:Բրիտանացի պրոդյուսերներ
Նիդերլանդական Անտիլների ֆուտբոլի ազգային հավաքական

::*Այս հոդվածը ներկայացնում է Նիդերլանդական Անտիլների հավաքականի 1958-2011 թթ. պատմությունը։*
::*1934-1958 թթ. ընթացքում գործող և 2011 թ.-ից վերակազմավորված հավաքականի մասին հոդվածը դիտելու համար անցիր. [[Կյուրասաոյի ֆուտբոլի ազգային հավաքական]].*

**Նիդերլանդական Անտիլների ֆուտբոլի ազգային հավաքականը** նախկին (գոյությունը դադարեցրած) հավաքական է, որը ներկայացնում էր Նիդերլանդական Անտիլները ֆուտբոլի միջազգային մրցաշարերում և առանձին հանդիպումներում։ Նիդերլանդական Անտիլների հավաքականը ոչ մի անգամ չի որակավորվել աշխարհի առաջնությանը, չորս անգամ (1963, 1965, 1969, 1973) մասնակցել է ԿՈՆԿԱԿԱՖ-ի առաջնության եզրափակիչ փուլին։ Մինչ 1948 թ. հայտնի էր որպես «Կյուրասաոյի ֆուտբոլի հավաքական», մինչև որ Կյուրասաոն և մերձակա կղզիները չմիավորվեցին՝ ստանալով Նիդերլանդական Անտիլներ անվանումը։ 1986 թ. Արուբան առանձնացավ և ներկայացավ իր ազգային հավաքականով։ 2010 թ. հոկտեմբերին Նիդերլանդական Անտիլյան կղզիները լուծարվեցին. Կյուրասաոն և Սինտ Մաարտենը դարձան Նիդերլանդների թագավորության ինքնավար սուբյեկտներ, իսկ Բոնեյրեն, Սաբան և Սինտ Էվստատիուսն ընդգրկվեցին անմիջապես Նիդերլանդների կազմում որպես հատուկ համայնքներ։ ն հանդիսանում է Նիդերլանդական Անտիլների հավաքականի իրավահաջորդը, անդամակցում է ԿՈՆԿԱԿԱՖ-ին և ՖԻՖԱ-ին։ ն նույնպես ԿՈՆԿԱԿԱՖ-ի և
ՖԻՖԱ-ի անդամ է, իսկ Սինտ Մաարտենը անդամակցում է միայն ԿՈՆԿԱԿԱՖ-ին։

ՖԻՖԱ-ի վերջին դասակարգման աղյուսակում, որում ընդգրկված են եղել Նիդերլանդական Անտիլները (փետրվար 2011), այս հավաքականը տեղ է գրավել 150-րդ հորիզոնականում։
## Աշխարհի առաջնություն
* 1930-1954 - չի խաղացել
* 1958-2010 - չի որակավորվել

## ԿՈՆԿԱԿԱՖ-ի առաջնություն և ոսկե գավաթ
* 1963 - երրորդ տեղ
* 1965 - եզրափակիչ փուլ
* 1967 - չի որակավորվել
* 1969 - երրորդ տեղ
* 1971 - հրաժարվել է մասնակցությունից
* 1973 - եզրափակիչ փուլ
* 1977-1989 - չի որակավորվել
* 1991 - չի խաղացել
* 1993 - հրաժարվել է մասնակցությունից
* 1996-2000 - չի որակավորվել
* 2002 - չի խաղացել
* 2003 - չի որակավորվել
* 2005 - հրաժարվել է մասնակցությունից
* 2007 - չի որակավորվել

## Ֆուտբոլի աշխարհի ոչ պաշտոնական առաջնություն
ԿՈՆԿԱԿԱՖ-ի առաջնություն 1963 թ. խաղարկության խմբային փուլում Մեքսիկայի հավաքականը 1։2 հաշվով զիջեց Նիդերլանդական Անտիլների թիմին. ֆուտբոլի աշխարհի ոչ պաշտոնական առաջնության (UFWC) դիտարկմամբ դա «Դավիթի և Գողիաթի մենամարտի» արտացոլումն էր, ինչի արդյունքում «Դավիթը» հռչակվեց աշխարհի ոչ պաշտոնական չեմպիոն։

## Ծանոթագրություններ

## Արտաքին հղումներ
* Կյուրասաոյի ֆուտբոլի ֆեդերացիայի պաշտոնական կայք 

Կատեգորիա:Կոնկակաֆյան ֆուտբոլի ազգային հավաքականներ
Կատեգորիա:Կարիբյան ֆուտբոլի ազգային հավաքականներ
Կատեգորիա:Գոյությունը դադարեցրած ֆուտբոլի ազգային թիմեր
Sex hat keine Macht

**«Sex hat keine Macht»** (), գերմանական Oomph! խմբի սինգլն է Wahrheit oder Pflicht ալբոմից։ Թողարկվել է 2004 թ. սեպտեմբերի 20-ին Gun Records լեյբլի կողմից։ Գերմանական սինգլների հիթ-շքերթում զբաղեցրել է 31-րդ հորիզոնականը։ Տեսահոլովակը նկարահանվել է «Սատանա քշողը» կինոնկարի սյուժեյի հիման վրա։

## Երգացանկ
### Ստանդարտ տարբերաի
# "Sex hat keine Macht" (Single Version) 
# "Tausend Neue Lügen"

### Սահմանափակ տարբերակ
# "Sex hat keine Macht" (Single Version) 
# "Tausend Neue Lügen"
# "Sex hat keine Macht" (Transporterraum Remix) 
# "The World Is Yours"
# "Sex hat keine Macht" (videotrack)

## Ծանոթագրություններ

Կատեգորիա:2004 սինգլներ
Կատեգորիա:Oomph! երգեր
Հանդաբերդ

**Հանդաբերդ**, հայկական բերդ Արցախի Շահումյանի շրջանի Քնարավան գյուղի մոտ։ Գտնվում է անտառապատ, բարձր լեռան գագաթին՝ 1665 մետր բարձրության վրա։

Հանդաբերդը կարևոր տեղ է զբաղեցնում Արևելյան Հայաստանի ամրաշինական կառույցների շարքում։ Այն պատկանում է Արցախի Ծար շրջանի պաշտպանական կառույցների համակարգին։
Հանդաբերդն առաջին անգամ հիշատակվում է 854 թ-ին։
Բերդից 800 մետր արևելք գտնվում են Հանդաբերդի վանքի ավերակները։

## Պատկերասրահ



Պատկեր:Lekh fortress.jpg|Բերդի պատերը
Պատկեր:Lekh fortress in Azerbaijan.jpg|Տեսարան բերդի բակից
Պատկեր:Lekh fortress2.jpg|Բերդի կենտրոնական դարպասները
Պատկեր:Handaberd of the Lekh fortress.jpg|Բերդի դարպասները
Պատկեր:Walls of the Lekh fortress.jpg|Բերդի պատերը
Պատկեր:Walls of the Lekh fortress2.jpg|Բերդի պատերը
Պատկեր:Tendir in Lekh fortress.jpg|Բերդի ներսում



## Տես նաև
* Խաչենի իշխանություն

## Արտաքին հղումներ
* Հանդաբերդ

## Ծանոթագրություններ

Կատեգորիա:Մարտունու շրջանի բերդեր և ամրոցներ (Արցախ)
Կատեգորիա:9-րդ դարի հայկական բերդեր և ամրոցներ
Կատեգորիա:Բերդեր այբբենական կարգով
Արկաթիակերտ

մինի|200px|Հայկական աշխարհակալ տերություն

**Արկաթիակերտ** կամ **Կարկաթիակերտ**, Ծոփքի թագավորության մայրաքաղաքը։ Աշխարհագրական դիրքը վերջնականապես չի ճշտված։ Ոմանք այն նույնացնում են հետագայի Անգղ բերդի հետ (Չորրորդ Հայքի Անգեղտուն գավառի գլխավոր բերդը), ոմանք Զինթա ամրոցի, ոմանք՝ Խարբերդի, ոմանք՝ Ամիդ-Դիարբեքիրի, իսկ ոմանք էլ Տիգրանակերտ-Մարտիրոսապոլսի հետ։ Դրանցից ամենահավանականն այն վարկածն է, ըստ որի Կարկաթիոկերտը գտնվում էր Անգեղտուն գավառի Անգղ բերդի տեղում կամ նրա շրջակայքում։ Իսկ վերջինիս ավերակներն ընկած են Արևմտյան Տիգրիս գետի վերին հոսանքից ոչ հեռու, Ծովք լճից մոտ 4 կմ հեռավորությամբ, ստորին Արածանիի ձախ կողմում։

## Անվան ստուգաբանությունը
Հին Հայաստանի այս քաղաքը Ստրաբոնի մոտ կոչված է Կարթասիոկերտ, այլ հեղինակներ հիշատակում են նաև Արկաթիոկերտ անունով։ Կոչվել է նաև Եպիփանիա։

## Պատմություն
Կարկաթիոկերտի հիմնադրման մասին գրավոր հիշատակություններ չկան։ Սակայն անուղղակի աղբյուրներից հայտնի է դարձել, որ այն գոյություն է ունեցել հնագույն ժամանակներից՝ մ.թ.ա. VIII—VII դարերից, և մեծ վերելք է ապրել հելլենիզմի դարաշրջանում, հատկապես՝ մ.թ.ա. II—I դդ,։ Ծոփաց թագավորության ամենահին մայրաքաղաքն էր և գտնվում էր հարավային առևտրական մեծ ճանապարհի վրա, որը բանուկ էր դեռևս մ.թ.ա. VII—VI դարերից։ Հայաստանի հելլենիստական բազմամարդ ու ծաղկած քաղաքներից էր։ Մ.թ.ա. III դարի վերջերին և II դարի սկզբներին դարձել էր ներքին, արտաքին ու տարանցիկ առևտրի և արհեստագործության խոշոր կենտրոն։ Հայ–ասորական պատերազմի ժամանակ, մ.թ.ա. 165 թ. սելևկյան Անտիոքոս 4–րդը, որ կրում էր Եպիփանես մականունը, գրավել է Կարկաթիոկերտը և վերանվանել իր մականվամբ՝ Եպիփանիա։

Կարկաթիոկերտի մասին, իբր Ծոփաց թագավորության արքայանիստ քաղաքի, առաջին վկայությունը պատկանում է Ստրաբոնին։ Հայ պատմագիրները այս քաղաքի վերաբերյալ հիշատակություններ ամենևին չունեն և դժվար է ուրվագծել նրա հետագա շրջանի պատմությունը։ Սակայն, նկատի ունենալով Հայաստանի հելլենիստական մյուս քաղաքների՝ Արմավիրի, Արտաշատի, Երվանդաշատի, Զարիշատի, Զարեհավանի և մյուսների պատմության ընթացքը, կարելի է չկասկածել, որ Կարկաթիոկերտը նույնպես նրանց նման IV—V դարերում կորցրել էր իր նախկին փառքը՝ առաջնության դափնին զիջելով նոր առաջացած ֆեոդալական քաղաքներին։ Հնարավոր է նաև, որ Կարկաթիոկերտը դրանից մի քանի հարյուր տարի առաջ էր կորցրել իր նշանակությունը, վերածվելով ֆեոդալական դղյակի։

## Աղբյուրներ
* Թ.Խ. Հակոբյան (1987)։ Պատմական Հայաստանի քաղաքները։ Երևան։ «Հայաստան», էջ 160-161

Կատեգորիա:Ծոփքի բնակավայրեր
Կատեգորիա:Բյուզանդիայի քաղաքներ
Գործնական սպորտային ավտոմեքենա

[մինի|աջից|300px|[Chevrolet TrailBlazer]]
**Գործնական սպորտային ավտոմեքենա, ԳՍԱ** (), ունիվերսալ տիպի թափք և լիաքարշակ համակարգ ունեցող ավտոմեքենաների վերաբերյալ օգտագործվող մարկեթինգային եզր։ Հաճախ բանավոր նման մեքենաները ամենագնաց են անվանում, իսկ սլենգով՝ «ջիփ»։

## Դիզայնի տեսակներ

### Կոմպակտ ԳՍԱ-ներ

* Chevy Equinox * GMC Terrain * Honda CR-V * Toyota Rav4 * Saturn Vue * Hyundai Tucson * Hyundai Santa Fe * Kia Sportage * VW Tiguan * Mitsubishi Outlander Sport * Jeep Compass * Range Rover Evoque * Audi Q5 * Volvo XC60 * SsangYong Korando * Mazda CX-5 * Mercedes-Benz GLK

### Միջին չափսերի ԳՍԱ-ներ

* BMW X5 * VW Touareg * Ford Escape * Cadillac SRX Crossover * Volvo XC90 * Landrover LR2 * Landrover LR4 * Range Rover Sport * Nissan Pathfinder * Nissan Xterra * Hyundai Veracruz * Ford Edge * Lincoln MKX * Subaru Tribeca * Subaru Forester * Mitsubishi Outlander * Mitsubishi Endeavor * Kia Sorento * Mazda CX-7 * Mazda CX-9 * Mazda Tribute * Ford Flex * Lincoln MKT * Dodge Durango * Ford Explorer * Infiniti JX

### Մեծ չափսերի ԳՍԱ-ներ

* Nissan Armada * Toyota Sequoia * Audi Q7 * Ford Expedition * Lincoln Navigator * Mercedes-Benz GL * Toyota Landcruiser * Lexus LX * Chevrolet Traverse * Buick Enclave * GMC Acadia * Chevrolet Tahoe * Chevrolet Suburban * GMC Yukon * GMC Yukon XL * Cadillac Escalade * Cadillac Escalade ESV * Infiniti QX56

## Գրականություն
* 
* Josh Lauer. "Driven to Extremes: Fear of Crime and the Rise of the Sport Utility Vehicle in the United States", *Crime, Media, Culture*, vol. 1, no. 2 (2005),  pp.&nbsp;149–168.
* Adam Penenberg. *Tragic Indifference: One Man's Battle with the Auto Industry over the Dangers of SUVs*. HarperBusiness. ISBN 0-06-009058-8.
* Gladwell, M. "Big and bad." (2004, January 12). *The New Yorker*, LXXIX, 28–30. Retrieved on 2008–05–12.

## Արտաքին հղումներ

Կատեգորիա:Ավտոմեքենաների դասեր
Կատեգորիա:Ավտոմոբիլային թափքի տիպեր
Գործնական սպորտային ավտոմեքենաներ
Լեքսուս RX

**Լեքսուս RX**, 1998 թվականից արտադրվող քրոսովեր-գործնական սպորտային ավտոմեքենա, Տոյոտայի շքեղ տարբերակ։ Lexus RX-ի երեք սերնդից մեկը եղել է կոմպակտ ԳՍԱ, իսկ վերջին երկուսը միջին չափսի։ RX շարքում մեքենաները էլ ունեն առջևի կամ ամբողջական շարժակ, ինչպես նաև բենզինի տրանսմիսիայի մի քանի տարբերակներ, V6 շարժիչ և հիբրիդ համակարգեր։ Մինչև երրորդ սերունդը Ճապոնիայում այս ավտոմեքենաները վաճառվում էին Toyota Harrier (トヨタ・ハリアー) անվան տակ մինչև որ Lexus բրենդը մտավ Ճապոնիա։

3.0-լիտրանոց V6 շարժիչով առաջին RX 300 սերունդը սկսենից վաճառել 1998 թվականին։ Ճապոնական շուկայում Toyota Harrier-ը կարելի էր գնել նաև սկզբում 2.2-, քիչ անց 2.4- լիտրանոց 4-գլանային շարժիչով, (en)։ Երկրորդ սերնդի RX 300 (3.0-լիտրանոց V6) և RX 330 (3.3-լիտրանոց V6) մոդելները շուկա մտան 2003 թվականին, սակայն շուտով՝ 2006 թվականին նոր և ավելի հզոր RX 350 (3.5-լիտրանոց V6) ճնշեց դրանց։ Նախորդ սերիաների նման, 2.4-լիտրանոց 4-գլանային շարժիչով ավտոմեքենաները վաճառվում էին, ինչպես 3.0-լիտրանոց V6 (6-գլանային) շարժիչով Toyota Harrier-ները ճապոնական շուկայում։ 

## Արտաքին հղումներ

* Լեքսուս RX մեքենայի կայքը
* 

RX
Կատեգորիա:2000-ականների ավտոմեքենաներ
Ֆրանկ Ռիբերի

**Ֆրանկ Բիլալ Ռիբերի** (, ֆրանսիական արտասանությամբ , ), ֆրանսիացի ֆուտբոլիստ, կիսապաշտպան, Ֆրանսիայի ֆուտբոլի ազգային հավաքականի անդամ, հանդես է գալիս Մյունխենի «Բավարիայում»։ Արծաթե մեդալակիր 2012 թվականի Չեմպիոնների լիգայում, 2013 թվականի Չեմպիոնների լիգակի հաղթող, Եվրոպայի լավագույն ֆուտբոլիստ 2012/2013 մրցաշրջանում։

## Ակումբային կարիերա
Սկսել է իր կարիերան 2001 թվականին, Ֆրանսիայի երկրորդ դիվիզոնի «Բուլոն» թիմում։ Հաջորդ մրցաշրջանում տեղափոխվում է Ալեսայի «Օլիմպիկ»։ Որոշ ժամանակ դադարեց խաղալ ֆուտբոլ ֆինանսական խնդիրների պատճառով, կես տարի աշխատում էր փողոցային աշխատող։ 2003-2004 թվականներին հանդես էր գալիս «Բրեստ»-ում, իսկ 2004 թվականին տեղափոխվեց «Մեց»։ 2005 թվականին տեղափողվեց թուրքական «Գալաթասարայ», հաղթեց Թուրքիայի գավաթը։ Բայց Ռիբերին դուրս եկավ թիմից աշխատավարձի հետ կապված խնդիրների պատճառով և ազատ գործակալի իրավիճակով գլաց Մարսելի «Օլիմպիկ» (2005-2007)։

### Բավարիա
Ֆրանկ Ռիբերիով հետաքրքրված էին «Մանչեսթեր Յունայթեդը» և «Մադրիդի Ռեալը»։ Այդ տարում Մյունխենի «Բավարիա»-ն զբաղեցրեց Բունդեսլիգայի չորրորդ հորիզոնականը և մնաց առանց Չեմպիոնների Լիգայի։ Դա դարձավ իսկական տրագեդիա և տրանսֆերների համար հատկացվեց 100 միլիոն եվրո։ 2007 թվականի հունիսի 7-ին Ֆրանկը տեղափոխվեց «Բավարիա» 25 միլիոն եվրոյի դիմաց և ստորագրեց չորսամյա պայմանագիր։ Տարեկան նա ստացավ 4 միլիոն եվրո։ Նա ստացավ 7 համարը։

## Անձնական կյանք
Երբ որ Ռիբերին 2 տարեկան էր, իր ընտանիքը ենթարկվում ավտոպատահարի։ Նրանց ավտոմեքենան բախվում է բեռնատարին և Ռիբերին դեմքի աջ մասով հարվածում է պատուհանին և դեմքին երկու սպի է մնում։ Ռիբերիին ասում էին, որ նա կարող է պլաստիկ վիրահատություն անել և նրա դեմքի սպիները կանհետանան, սակայն Ռիբերին ասաց, որ այդ սպիները իրեն ուժ են տալիս։ 
Նա ամուսնացած է Վախիբայի հետ և ունի երկու աղջիկ և մեկ որդի։

## Ծանոթագրություններ

Կատեգորիա:1983 ծնունդներ
Կատեգորիա:Ապրիլի 7 ծնունդներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իսլամ ընդունած քրիստոնյաներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Թափք

**Թափք**, ավտոմեքենայի իրանն է՝ առանց շարժական մասերի (ինչպես անիվները, շարժիչը, նստարանները)։ Թափքի տեսակը, ոճը կախված է մեքենայի գնից, չափից կամ էլ օգտագործման նպատակից։ Ավտոմեքենայի նույն մոդելը կարող է արտադրվել թափքի տարբեր ձևերով։ Թափքերի դասակարգումը միանշանակ չէ, տարբեր մարդիկ կարող են տարբեր ձևով անվանել նույն մեքենան։
Արմենիակոն

[մինի|370px|մինի|[Բյուզանդիայի թեմերը 780 թ-ին։]]
**Արմենիակոն** կամ **Արմենիակ** (), բանակաթեմ Բյուզանդիայի արևելքում՝ պատմական Փոքր Հայքի տարածքում։

## Ձևավորում
Չնայած որ Արմենիակոն թեմը հիշատակվում է դեռևս 629 թ-ի բյուզանդա-սասանյան պատերազմի ընթացքում, թեմի մասին պաշտոնական փաստաթղթերում հիշատակվում է միայն սկսած 667 թ-ից։ Արմենիակոն թեմում գտնվում էին Բյուզանդիայի բանակի արևելյան ուժերը, որոնք ջախջախվելով արաբներից նահանջել էին Փոքր Ասիա։ Բացի Փոքր Հայքից թեմը ընդգրկում էր նաև Պաֆլագոնիան, Պոնտոսն ու Կապադովկիան։ Արմենիակոն թեմի բնակչության մեծ մասը հայեր էին։

## Կառուցվածք

Թեմի մայրաքաղաքը Ամասիան էր, իսկ ղերկավարում էր այն ստրատեգոսը, ով տարեկան ստանում 40 ֆունտ ոսկի։ Հայտնի է, որ 9-րդ դարում Արմենիակոն բանակաթեմի ստրատեգոսը ղեկավարում էր 9000-անոց բանակ և իր հսկողության տակ ուներ 17 ամրոց։ Արմենիակոն թեմի չափսն ու հարևանությունը մուսուլմանների հետ դարձնում էին նրա ստրատեգոսին կարևոր քաղաքական դեմք, ով 8-րդ դարում մասնակցեց մի շարք հեղափոխությունների։ Թեմի հզորությունը թուլացնելու նպատակով 9-րդ դարում վերջինիս կազմից հանվեցին Խարսիանն ու Կապադովկիան, 819 թ-ին՝ Պաֆլագոնիան ու Խալդիան, իսկ 863 թ-ին՝ Կոլոնեան։ Արմենիակոնի ստրատեգոսի իշխանության տակ մնաց միայն Փոքր Հայքի և Պոնտոսի որոշ շրջաններ։

[ձախից|մինի|Բյուզանդիայի թեմերը [950 թ-ին։]]

## Անկում
Թեմը մնաց Բյուզանդական կայսրության կազմում ընդհուպ մինչև 11-րդ դարի վերջը։ Կրելով ջախջախիչ պարտություն Մանազկերտի ճակատամարտում, Բյուզանդիան կորցրեց իշխանությունը Արմենիակոն թեմի նկատմամբ, որտեղ մի քանի ամսով իշխանության անցավ նորմանացի վարձկան Ռուսսել դե Բեյլը։ Չնայած Ալեքսիոս Ա Կոմնենոսը ջախջախեց Ռուսսելին, շուտով թեմը նվաճեցին սելջուկ-թուրքերը։ Կոմնենոսները բոլոր ջանքերը ետ բերելու կորցրածը անցան ապարդյուն։ Հայերը շարունակեցին բնակվել թեմի տարածքում մինչև Հայոց Ցեղասպանությունը։

## Տես նաև
* Բանակաթեմ

Կատեգորիա:Բյուզանդական Հայաստան
Կատեգորիա:Բյուզանդական թեմեր
Կատեգորիա:Կապադովկիա
Հնդկաչին

**Հնդկաչին** (), թերակղզի Ասիայի հարավարևելյան հատվածում։

Թերակղզու մակերեսը կազմում է մոտավորապես 2 միլիոն կմ²։ Արևմուտքից շրջափակված է Բենգալյան ծոցով, Անդամանյան ծովով, Հնդկական օվկիանոսով և Մալակկայի նեղուցով։ Հարավային և արևելյան մասից Խաղաղ օվկիանոսով, Հարավչինական ծովով և նրա Սիամական և Բակբո ծոցերով։ Հյուսիսային սահմանը պայմանականորեն անցնում է Գանգես և Բրահմապուտրա գետերի գետաբերանով դեպի Հոնգհա գետ։ Հարավային մասում է գտնվում Հնդկաչինի մաս կազմող Մալակկա թերակղզին։

Հնդկաչին թերակղզու ռելիեֆը շատ բարդ է։ Հյուսիսից հարավ ձգվում են երկար, երիտասարդ լեռնաշղթաներ։ Լեռների միջև տարածվում են սարահարթերը և ցածրադիր հարթավայրերը, նրանցից մի քանիսի հիմքը կազմում են հնագույն բյուրեղյա զանգվածները։ Խոշոր գետերը, որոնք սկիզբ են առնում Տիբեթյան լեռնաշխարհից, հոսում են լեռնաշղթաների միջև գտնվող նեղ հովիտներով։ Հարավում, ծովին ավելի մոտիկ վայրերում, գետահովիտներն ընդարձակվում են և փոխվում առափնյա դաշտավայրերի շատ գետեր իրենց գետաբերաններում առաջացնում են դելտա։ Ընդարձակ հարթավայր է տարածվում Մեկոնգ գետի ստորին հոսանքի երկարությամբ։

Թերակղզում կան անագի, վոլֆրամի և այլ մետաղների խոշոր հանքավայրեր, ինչպես նաև քարածուխ և նավթ։

Հնդկաչին թերակղզու կլիման մերձհասարակածային է, իսկ ծայր հարավում՝ հասարակածային։ Տեղումների քանակը կախված է մուսսոնների ուղղությունից և տվյալ վայրի ռելիեֆից։ Տեղումներ շատ են լինում (տարեկան մինչև 5000 մմ) ամառային հարավարևմտյան մուսսոնի ժամանակ, դեպի Բենգալյան ծոցի կողմը թեքված լեռների արևմտյան լանջերին։ Թերակղզու ներքին մասերում տեղումներ ավելի քիչ են լինում (տարեկան մոտավորապես 1000 մմ)։ Թերակղզու հարթավայրային մասում միջին ջերմաստիճանը չի իջնում +20° С, գարունը և աշունը բարձրանում է մինչև +30° С։ Լեռներում այն իջնում է մինչև 15° С։

Առատ խոնավություն ստացող վայրերում աճում են մերձհասարակածային մշտադալար անտառներ, իսկ ծայր հարավում՝ հասարակածային անտառներ։ Լեռներում դրանք փոխվում են մերձարևադարձային, տերևաթափ լինող և փշատերև անտառների։ Լեռների վերին մասերը գրավում են կորաբուն ծառերի անտառները և մարգագետինները։ Ավելի քիչ խոնավ և լեռներով շրջափակված հարթավայրերում տարածվում են սավաննաներ։

Բնակչությունը կենտրոնացված է գլխավորապես գետերի երկայնքով ընկած հարթավայրերում։ Գերակշռող գյուղատնտեսական կուլտուրան բրինձն է, որը մշակվում է գետային ցածրադիր վայրերում և գետերի դելտաներում, առանձնապես Մեկոնգի դելտայում։ Հարավի պլանտացիաներում մշակում են կաուչուկատու ծառեր, որոնց հյութից ստանում են բնական կաուչուկ։

Հնդկաչին թերակղզում ամբողջությամբ կամ մասնակիորեն տարածվում են հետևյալ պետությունները՝ Բանգլադեշ, Վիետնամ, Կամբոջա, Լաոս, Մալայզիա, Մյանմա և Թաիլանդ։

## Աղբյուրներ

Կատեգորիա:Ասիայի թերակղզիներ
Կատեգորիա:Թաիլանդի թերակղզիներ
Կատեգորիա:Թերակղզիներ այբբենական կարգով
Կատեգորիա:Պատմական մարզեր
Վահանավանք (այլ կիրառումներ)

**Վահանավանք** եզրը կարող է վերաբերել.
* Վահանավանք (Վանիս Քվաբեբի), միջնադարյան քրիստոնեական վանք Ջավախքում։
* Վահանավանք, միջնադարյան վանք Հայաստանի Սյունիքի մարզում։
Հայկական կորպուս

**Հայկական կորպուս** կամ **Հայոց ազգային կորպուս**, հայկական զինվորական միավորում։ Ստեղծվել է 1917 թվականի դեկտեմբերին, ձևավորվել 1917 թվականի ապրիլից, Ռուսաստանի Ժամանակավոր կառավարության «Բանակի ազգայնացման հիմնական դրույթները» օրենքի հրապարակումից հետո։ Ազգայնացված բանակի խնդիրն էր արտաքին թշնամուց հայրենիքի պաշտպանությունը և պետության ներքին կյանքում կարգուկանոնի հաստատումը։

1917 թվականի ապրիլի 9-ին գեներալ Թովմաս Նազարբեկյանն ուղարկվել է Կովկասյան ռազմաճակատի շտաբ՝ բանակի զորամասերն ազգայնացնելու նպատակով։ 1917 թվականի հոկտեմբերին Հայոց ազգային խորհուրդը դիմել է Կովկասյան բանակի գլխավոր հրամանատարին՝ հայկական ազգային գնդերի թիվն 8-ի հասցնելու խնդրանքով։ 1917 թվականի դեկտեմբերի 13-ին ստեղծվել է Հայոց ազգային կորպուս, հրամանատար է նշանակվել գեներալ Թովմաս Նազարբեկյանը, շտաբի պետ՝ Վեշինսկին, հատուկ կոմիսար՝ Դրաստամատ Կանայանը (Դրո)։ Հայոց ազգային կորպուսին աջակցել է նաև Հայկական զինվորական միությունը՝ Ա. Շահմազյանի գլխավորությամբ։ Հայոց ազգային կորպուսի կազմի մեջ է մտել արևմտահայերի դիվիզիան՝ Անդրանիկ Օզանյանի հրամանատարությամբ։ Հայոց ազգային կորպուսն ուներ 2 դիվիզիա՝ 1-ին և 2-րդ (յուրաքանչյուրում՝ 4-ական գունդ), հեծելազորային բրիգադ (2 գունդ, յուրաքանչյուրում՝ 400-ական մարդ), Արևմտահայկական դիվիզիա, Ա բրիգադ (Էրզրումի գունդ՝ կազմված 2 գումարտակից), Երզնկայի գունդ (2 գումարտակ), Բ բրիգադ (Խնուսի գունդ՝ կազմված 2 գումարտակից), Ղարաքիլիսայի գունդ (2 գումարտակ), Վանի գունդ (2 գումարտակ), Զեյթունի գունդ, տեղական բանակային զորամասեր՝ Լոռու, Շուշիի, Ախալքալաքի, Ղազախի գնդերը (2-ական գումարտակ), Նուխիի, Ախալցխայի, Իգդիրի, Խանասորի ջոկատները։ 1918 թվականի մարտի 31-ի տվյալներով Հայոց ազգային կորպուսն ուներ 19590 մարտիկ, որոնցից 818-ը՝ սպա։ 1918 թվականի հուլիսի 26-ին գեներալ Նազարբեկյանի հրամանով Հայոց ազգային կորպուսը վերակազմավորվել է Ազգային դիվիզիայի, որի հիման վրա էլ 1920 թվականին ստեղծվել է ՀԽՍՀ կարմիր բանակը։

Հայոց ազգային կորպուսը մասնակցել է հայ ժողովրդի՝ թուրքական զավթիչների դեմ 1918-1920 թվականներին մղած հերոսամարտերին։

Կատեգորիա:Հայաստանի Զինված ուժեր
Կատեգորիա:Առաջին համաշխարհային պատերազմ
Կատեգորիա:Հայաստանի առաջին հանրապետություն
Աշոտ Բ Բագրատունի

**Աշոտ Բագրատունի** (անհայտ – մոտ 689), հայոց իշխան, Հայաստանի կառավարիչ 685-689 թվականներին։ Հաջորդել է Գրիգոր Մամիկոնյանին։ Նա իր եղբոր որդի Սմբատին նշանակեց հայկական զորքերի սպարապետ, հաշտվեց արաբների հետ, ծավալեց շինարարական գործունեություն։ Նրա օրոք զարգանում է երկրի սոցիալ-տնտեսական և մշակութային կյանքը։

686 թվականից ենթարկվելով բյուզանդական հարձակումներին՝ հարկադրված եղավ հոգալ երկրի պաշտպանության մասին։ 689 թվականին Հուստինիանոս II կայսրը նվաճեց Հայաստանը, բայց պահպանեց Աշոտ Բագրատունու իշխանությունը և պատրիկական իրավունքները։ Նույն տարին երկիրը ասպատակեցին արաբական զորքերը։ Ղևոնդ պատմիչի վկայությամբ, Աշոտ Բագրատունին ջախջախեց և երկրից դուրս վանեց նրանց։

Աշոտ Բագրատունին կռիվներում ծանր վիրավորվելով՝ փոխադրվեց հայրենի Դարույնք բերդաքաղաքը, ուր մահացավ և թաղվեց նախնիների հանգստարանում։ Աշոտ Բագրատունին կառուցել է Դարույնքի սուրբ Փրկիչ (Ամենափրկիչ) եկեղեցին, հեղինակել «Զորս ըստ պատկերի» սկսվածքով շարականը։ Նա առաջին աշխարհականներից էր, որի հորինած երգն ընդունեց եկեղեցին։ Հին ու նոր մի շարք շարակնոցներում այս երգը սխալմամբ վերագրվում է Գրիգոր Մագիստրոսին։

Սպերի և Տայքի իշխանի տիտղոսը ժառանգել էր եղբորից՝ Վարազ-Տիրոց Գ Բագրատունուց։ Աշոտին հաջորդել է եղբոր որդին՝ Սմբատը։ Ունեցել է մեկ որդի՝ Սմբատ անունով, որին սպանել են արաբները 705 թվականին Նախճավանի սպանդի ժամանակ։

## Տես նաև

* Աշոտ Բագրատունի (այլ կիրառումներ)
* Բագրատունիների տոհմածառ

## Ծանոթագրություններ

## Գրականություն

* Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p.&nbsp;122.
* Վարդան վարդապետ, Հաւաքումն պատմութեան Վենետիկ, 1862

Կատեգորիա:Բագրատունիներ
Կատեգորիա:Հայոց իշխաններ
Կատեգորիա:Սպերի իշխաններ
Կատեգորիա:Տայքի իշխաններ
Միշել Բուկե

**Միշել Բուկե** (), թատրոնի և կինոյի ֆրանսիացի դերասան։ 1947 թվականից սկսած նկարահանվել է ավելի քան 90 կինոնկարներում։

## Կենսագրություն
Միշել Բուկեն ծնվել է 1925 թվականին՝ Փարիզում։ Օկուպացիայի տարիներին հորը ձերբակալում են։ Միշելը ստիպված թողնում է ուսումը և զբաղվում արվեստից հեռու գործերով։ 1942 թվականին ավարտում է Փարիզի Դրամատիկ արվեստի ազգային բարձրագույն կոնսերվատորիան։ Թատրոնում առաջին անգամ հանդես է գալիս «Կալիգուլա» ներկայացման մեջ։ Այդ օրվանից դերասանը իրեն նվիրում է թատրոնին` կինոյում նկարահանվելը համարելով դրամ վաստակելու միջոց։ Կինոյում առաջին 20 տարին Բուկեին հաջողություն չբերեցին, և միայն Կլոդ Շաբրոլի «Անհավատարիմ կինը» կինոնկարից հետո հանդիսատեսը նրան գնահատեց։ 1977 թվականին ստանում է Դրամատիկ արվեստի ազգային կոնսերվատորիայում պրոֆեսորի գիտական աստիճան և ընդունում ամբիոնը Ժուլիեն Բարտոյից։ Սա նպաստում է Միշել Բուկեի` կինոյից հեռանալու որոշմանը։ Այժմ քիչ, բայց նկարահանվում է, և նրա հազվագյուտ դերերը հիմնականում մրցանակներ են ստանում։

## Ծանոթագրություններ

Կատեգորիա:1925 ծնունդներ
Կատեգորիա:Ֆրանսիացի դերասաններ
Կատեգորիա:«Սեզար» մրցանակի դափնեկիրներ
Կատեգորիա:Պատվո լեգեոնի շքանշանի կոմանդորներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի կինոդերասաններ
Տետրիս

**Տետրիս** («տետրամինո» և «թենիս» բառերից, ), շատ տարածված համակարգչային խաղ։

Խաղը ստեղծվել է ԽՍՀՄ-ում Ալեքսեյ Պաժիտնովի կողմից և հանրությանը ներկայացվել 1984 թվականի հունիսի 6-ին։ Խաղը մատչելի է գրեթե բոլոր սարքերի համար, որոնք ունեն նման հնարավորություն։

## Կանոններ
Տետրամինոյի պատահական ֆիգուրները ընկնում են վերևից ուղղանկյուն բաժակի մեջ։ Թռիչքի ժամանակ խաղացողը կարող է պտտել և շարժել այն հորիզոնական ուղղությամբ։ Նաև կարելի է արագացնել նրա ընկնելը, երբ արդեն որոշված է, թե որտեղ պետք է ընկնի ֆիգուրը։ Ֆիգուրը թռչում է, մինչև չի կպչում ուրիշ ֆիգուրի կամ բաժակի տակին։ Եթե լրացվում է հորիզոնական 10 վանդակ, այն անհետանում է, և նրա վերևում եղած ֆիգուրները ընկնում են մեկ վանդակ ներքև։ Հատուկ դաշտում խաղացողը կարող է տեսնել, թե որ ֆիգուրն է լինելու հաջորդը. այդ հուշումը օգնում է պլանավորել քայլերը։ Խաղի տեմպը գնալով արագանում է։ Խաղի անվանումը գալիս է վանդակներից, որոնցից կազմված են ֆիգուրները։ Խաղը վերջանում է, երբ նոր ֆիգուրը չի կարողանում տեղավորվել բաժակի մեջ։ Խաղացողը ստանում է միավորներ ամեն մի ֆիգուրի համար, ուստի համար նրա առաջադրանքն է լրացնել հնարավորինս շատ շարքեր՝ չլրացնելով բաժակը և այդպիսով հավաքելով, ինչքան հնարավոր է, շատ միավորներ։

## Ծանոթագրություններ

## Արտաքին հղումներ

* Տետրիսի պաշտոնական կայքը
* Ստեղծվել է առաջին Տետրիսը 
* Copyright Registration for Computer Programs
* Information on game copyrighting from the Library of Congress 
* Видео оригинального Тетриса

Կատեգորիա:IOS խաղեր
Կատեգորիա:Խորհրդային հայտնագործություններ
Կատեգորիա:Ռուսական հայտնագործություններ
Նան Հուա տաճար

մինի|Նան Հուա բուդդիստական տաճարը
**Նան Հուա տաճար** (南華寺, *Nanhua Si*), Հարավաֆրիկյան Հանրապետության Բրոնքհորսթսփրուիթ քաղաքի Քուլթուրա Փարք (Cultura Park) կոչված արվարձանում գտնվող Աֆրիկայի խոշորագույն բուդդիստական տաճարը և վարժարանը։ Նան Հուա տաճարը Ֆո Գուան Շան միաբանության աֆրիկյան կենտրոնն է, որը զբաղեցնում է ավելի քան 2.4 կմ² տարածք։ Ֆո Գուան Շանը հիմնադրել է 1967 թվականին Սուրբ Վարպետ Սին Յունը որպես մահայանայի չինական բուդդիստական վանական միաբանություն։ Թաիվանում գտնվուղ մայ տաճարի նման Նան Հուա տաճարը պատկանում է բուդդայակնության Լինցզի Իսյուանի և Մաքուր Երկիր դպրոցներին։

## Արտաքին հուղմներ
* Պաշտոնական կայքը

Կատեգորիա:Բուդդայականությունը Հարավաֆրիկյան Հանրապետությունում
Կատեգորիա:2007 կրոնական կառույցներ
Կատեգորիա:Աֆրիկայի բուդդիստական տաճարներ
Կատեգորիա:Ֆո Գուան Շանի տաճարներ
Կատեգորիա:Հարավաֆրիկյան Հանրապետության տեսարժան վայրեր
Կատեգորիա:Հարավաֆրիկյան Հանրապետության պաշտամունքային վայրեր
Universal Studios

Յունիվերսալ Ստուդիոս, Հոլիվուդյան կինոստուդիա, ներկայումս գործող կինոստուդիաներից ամենահինն է, հիմնվել է 1912 թ. հունիսի 8-ին։ Հիմնադիրն է եղել կինոգործիչ Կառլ Լեմլեն։ 1915-1925 թթ. եղել է ԱՄՆ-ի ամենախոշոր կինոընկերությունը, թողարկելով 400-ից ավելի համր ֆիլմ։

2004 թվականից մտնում է NBC Universal ընկերության կազմում։ Ապրանքանիշի վրա պատկերված է երկրագունդը, որի շուրջը օղակաձև պտտվում է Universal («Տիեզերական») տառերը։ Գլխավոր գրասենյակը գտնվում է Կալիֆորնիայում՝ Լոս Անջելեսում։ Ընկերության անունով մեծ զբոսայգիներ կան Հոլիվուդում, Օռլանդոյում, Սինգապուրում և Օսակայում։

Կատեգորիա:Ամերիկյան կինոընկերություններ
Պալլադիի տառադարձության համակարգ

**Պալլադիի տառադարձության համակարգ**, չինարենի ռուսերեն (կիրիլիկայնացման) տառադարձության ընդունված ձև։ Համակարգը ստեղծել 1839 թվականին հայտնի ռուս չինագետ Իակինֆ ծայրագույն վարդապետը և օրինականացված է Պալլադի ծայրագույն վարդապետի և Պավել Պոպովի «Ամբողջական չինա-ռուսական բառարանում» (Պեկին, 1888) օգտագործումից ի վեր։ Պալլադիի տառադարձության համակարգը պահպանել է իր դիրքերը և աննկատելի փոփոխություններով օգտագործվում է մինչ օրս։

## [[Փինյին]]ի թարգմանությունը Պալլադիի համակարգ

## Ծանոթագրություններ

## Արտաքին հղումներ
* PINYIN և Պալլադիի տառադարձման համակարգերի համապատասխանություն աղյուսակ
* Ռուսերենի ուղղագրության մասին
* Իակինֆ ծայրագույն վարդապետի աշխատություններում ներկա Չինական անձանունների, անվանումների և տեղանունների կարդացման ճշտող աղյուսակ 
* Փինյինի ավտոմատիկ տառադարձությունը Պալլդիի համակարգով 

Կատեգորիա:Չինական գիր
Կատեգորիա:Ռուսերենով գործնական տառադարձություն
Մալմյո

**Մալմյո** (շվեդ. *Malmö*), Շվեդիայի երրորդ ամենամեծ քաղաքն է։

## Աշխարհագրություն
[մինի|200px|ձախից|[Էրեսունդի կամուրջ]]
Մալմյոն գտնվում է Շվեդիայի հարավարևմտյան մասի Սկանիա մարզում։ 2000 թվականից սկսած քաղաքում գործում է Էրեսունդի կամուրջը, որը կապում է Մալմյոն Դանիայի մայրաքաղաք Կոպենհագենին։

## Մշակույթ
1992 և 2013 թվականներին քաղաքում անցկացվել է Եվրատեսիլ երգի մրցույթը։

## Պատկերասրահ
 
File:St. John church in Malmo.jpg| 
File:St. John Church in Malmo (inner view).jpg| 
File:Modern sculpture in the City Center.jpg| 
File:Malmo 1.jpg| 
File:Malmo 2.jpg|  
File:Malmo 4.jpg| 
 

## Արտաքին հղումներ
* Քաղաքի պաշտոնական կայքը

Կատեգորիա:1353 թվականին հիմնադրված բնակավայրեր
Կատեգորիա:Բալթիկ ծովի նավահանգստային քաղաքներ
Կատեգորիա:Շվեդիայի քաղաքներ
Պալլադի (Կաֆարով)

**Պալլադի ծայրագույն վարդապետ** (աշխարհիկ՝ **Պյոտր Իվանի Կաֆարով**, , ), Ռուս ուղղափառ եկեղեցու հոգևորական, Պեկինում ռուսական ուղղափառ 13-րդ միսիայի առաջնորդ, չինա-ռուսական բառարանի և տառադարձության համակարգի (տես՝ Պալլադիի տառադարձության համակարգ) ստեղծող։

## Տես նաև
* Պալլադիի տառադարձության համակարգ
* В.Е. Ларичев. Путешествие в страну восточных иноземцев. М. 1983

## Ծանոթագրություններ

Կատեգորիա:Ռուս լեզվաբաններ
Կատեգորիա:Ռուս պատմաբաններ
Կատեգորիա:Ռուս արևելագետներ
Կատեգորիա:Ռուս սինագետներ
Կատեգորիա:Ռուս բուդդայագետներ
Կատեգորիա:Ռուս ճանապարհորդներ
Կատեգորիա:Ռուս ուղղափառ եկեղեցու ծայրագույն վարդապետներ
Կատեգորիա:Ռուս քարոզիչներ
Րոպե

մինի|250x250փքս|Թվային ժամացույց, որը ցույց է տալիս զրո ժամ և մեկ րոպե
**Րոպե** (նշանակումը՝ **ր**, միջազգային՝ **min**)  - ժամանակի չափման միավոր։ Ժամանակակից սահմանմամբ, րոպեն հավասար է 60 վայրկյանի (ժամի 1/60-ը կամ օրվա 1/1440-ը)։ Րոպեն չի հանդիսանում Միավորների միջազգային համակարգի չափման միավոր, սակայն նրա օգտագործումը թույլատրվում է Միավորների միջազգային համակարգում։ Հին աստղագիտական աշխատություններում րոպեն կարող է նույնպես նշանակել ժամանակի միավոր, որը հավասար է օրվա 1/60 մասին (այսինքն 24 ժամանակակից րոպե)։

Րոպեն նաև անկյունը չափելու միավոր է և կազմում է աստիճանի (°) կամ ( ' ) 1/60 մասը և հավասար է 60 անկյունային վայրկյանի, օրինակ՝ 5' (5 րոպե)։

## Ուշագրավ փաստ
Հայերենում «րոպեն» ր տառով սկսվող միակ գոյականն է։

## Տես նաև
* Վաթսունական հաշվման համակարգ
* Լուսային տարի
* Ժամանակի չափման միավորներ
* Համաշխարհային կոորդինացված ժամանակ
* Ատոմային ժամացույց

## Ծանոթագրություններ

Կատեգորիա:Ժամանակի չափման միավորներ
Կատեգորիա:Միավորների միջազգային համակարգ
Լիտր

pic|200px|աջից|մինի|'''Մեկ լիտր''' հավասար է այն խորանարդի ծավալին, որի ամեն մի կողմը հավասար է 10&nbsp;սմ<br />1 լիտր ջուր = 1 կգ (4&nbsp;°C-ի պայմաններում)
**Լիտր** (լ, l, L, ℓ), ծավալի չափման միավոր մետրիկ համակարգում։ Լիտրը չի պատկանում ՄՀ-ի չափման միավորներին, սակայն այնպիսի միավորների հետ մեկտեղ, ինչպիսին են ժամը կամ օրը սահմանվում է, որպես «չափման միավոր, որը չի պատկանում ՄՀ-ին, սակայն կարող է օգտագործվել ՄՀ-ի միավորների հետ միասին»։ ՍԻ համակարգում ծավալի չափման միավորն է խորանարդ մետրը (մ³)։

## Լիտրի մեծությունը
[մինի|[Ապակի|Ապակե բանկաներ ձախից աջ` 250 մլ, 1 լ, 2 լ, 3լ]]
1 լիտրը հավասար է 1 խորանարդ դեցիմետրի` 1 լ = 1 դմ³ = 0,001 մ³։
Այս սահմանումը ընդունվել է 1964 թվականին Չափումների և կշիռների ընդհանուր համաժողովի 12-րդ նիստում։

Մինչ այդ, 1901 թվականին, 3-րդ Չափումների և կշիռների ընդհանուր համաժողովի որոշմամբ, լիտրը սահմանվել էր, որպես 1 կգ մաքուր ջրի ծավալ նորմալ մթնոլորտային ճնշման (760 մմ. ս. ս.) և ջրի առավելագույն խտության ջերմաստիճանի (3,98 °C) պայմաններում։ Այսպիսով, 1 լիտրի ծավալը ընդունվել էր 1,000028 դմ³։

## Անվանման ծագումը
Պատմականորեն «լիտր» անվանումը ծագում է հին ֆրանսիական ծավալի չափման միավորից՝ «լիտրոն»-ից (), որը հավասար էր ժամանակակից լիտրի 0,831018-ին։ «Լիտրոն» անվանումը, իր հերթին, ծագել է լայնորեն ընդունված հունա-լատինական «litra» արմատից։

## Այլ միավորների հետ հարաբերությունը
### Մետրական միավորներ
Հայաստանում, որպես օրենք, օգտագործվում է լիտրի ածանցյալներ՝ միլիլիտրը (մլ, ml), դեկալիտր (դալ, dal), ինչպես նաև մետրական միավորները՝ խորանարդ մետրը և այլն։

### Ոչ մետրիկ միավորներ

## Ծանոթագրություններ

Կատեգորիա:Ծավալի չափման միավորներ
Qnet

**QNET** (), Հոնկոնգում տեղակայված ուղիղ վաճառքների միջազգային կազմակերպություն է։ Հիմնվել է 1998 թվականին՝ Վիջեյ Էսվարանի կողմից, և այժմ ներկայացչություններ ունի 40երկրներում։ Նախկինում այս ընկերությունը հայտնի էր GoldQuest և QuestNet անվանումներով։ Միջազգային **Qi Group** խմբի հիմնական ձեռնարկությունն է։

## Արտադրանքներ
Ընկերությունը առաջարկում է ծավալուն ապրանքատեսակ՝ ժամացույցներ, առողջապահական սարքեր, ճանապարհորդական փաթեթներ, առցանց դասըթացներ (Swiss e-Learning Institute), զարդեր, կոլեկցիոն մետաղադրամներ և այլն։.

## Qnet–ը Հայաստանում
Հայաստանում ընկերությունը գործում է 2008 թվականից, իսկ 2016-թին Թիվլիսում բացվեց ընկերության պաշտոնական գրասենիակը։

## Քննադատություն
Աշխարհի մի շարք երկրներում արգելվել է այս կազմակերպության գործունեությունը։ Այսպես, 2002 թվականի սեպտեմբերի 4-ին ավստրալիական խորհրդարանի անդամ Քամերոն Թոմպսոնը ընդգծեց որ GoldQnest-ը գտնվում է վտանգավոր բուրգային կազմակերպությունների ցուցակում որը պատրաստվել է The Office of Consumer and Business Affairs in South Australia հաստատության կողմից։ 
Իրանի Իսլամական Հանրապետության և Սաուդյան Արաբիայի կառավարությունները կասեցրեցին այս կազմակերպության գործունեությունն իրենց երկրներում։ 
2009 թվականի սեպտեմբերի 4-ին Ռուանդայի ֆինանսների նախարարությունը հրապարակեց դեկրետ, որն արգելում էր QuestNet-ի գործարքները այդ երկրում, սակայն արդեն 2012 թվականին վերականգնեց QNet-ի գործունեությունը։ 
2010 թվականին Questnet սկսեց իր գործունեությունը Թուրքիայում մոտ 150 հոգու մասնակցությամբ, սակայն հետագայում նրանցից 80-ը ձերբակալվեցին։ Թուրքիայում այս կազմակերպության ապօրինի գործարքների պատճառով Թուրքիայի Արդյունաբերության և Առևտր նախարարությունը 2011 թվականի ապրիլին սկսեց հետաքննություն. Արդյունքում Quest-ը 2010 թվականին ապօրինի գործարքների համար տուգանվեց 2 մլն. ԱՄՆ. դոլլարով։
Շրի Լանկայի կառավարությունը հայտարարել է, որ այս կազմակերպությունը երկրից ապօրինի ճանապարհով դուրս է բերել 15 մլն. ԱՄՆ դոլլար։
Ըստ Կանադայի Ալբերտա նահանգի իշխանությունների Gold-Quest International Inc-ը ֆինանսական մեքենայությունների տիպիկ սխեմա է և Կանադայում այս կազմակերպության նկատմամբ ժամանակին վարվել է հետաքննություն։ 
2006 թ. հունիս-2008 թ. մայիս ժամանակահատվածում Gold-Quest կազմակերպությունը գործում էր ԱՄՆ-ում, որի գործունեությունը հետագայում դադարեցվեց ԱՄՆ-ի Բորսաների և Արժեթղթերի Հանձնաժողովի կողմից(U.S. Securities and Exchange Commission)։ Դեռ ավելին, ԱՄՆ Բորսաների և Արժեթղթերի Հանձնաժողովը (U.S. Securities and Exchange Commission) Gold-Quest-ին մեղադրում էր թվով 21.000 ԱՄՆ և Կանադայի քաղաքացիներին մոտ 27.9 միլիոն ԱՄՆ դոլլարի հասնող խաբեությունների մեջ։

## Ծանուցումներ

## Արտաքին հղումներ
* QNET պաշտոնական կայք 
* Qi Group պաշտոնական կայք

Կատեգորիա:Ցանցային մարքեթինգի ընկերություններ
Կալինինգրադ

**Կալինինգրադ** (, , , , ), նավահանգստային քաղաք, Կալինինգրադի մարզի վարչական կենտրոնը, որը որպես Ռուսաստանին  պատկանող էքսկլավ գտնվում է Լեհաստանի և Լիտվայի միջև, Բալթիկ ծովի ափին։

## Անվանում
Մինչ 1946 թվականը կոչվել է Քյոնիգսբերգ՝ ( «Արքայական լեռ»)։ Հիմնադրվել է 1255 թվականին խաչակիրների կողմից, որոնք այժմյան քաղաքի տեղում կառուցել են մի բերդ և այն անվանել ի պատիվ գերմանական կայսր Օտտոկար II֊ի՝ մերձբալթյան ժողովուրդների դեմ խաչակրաց արշավանքների ժամանակ նրա ցույց տված օգնության համար։

Մինչև 1945 թվականը եղել է Արևելյան Պրուսիայի կենտրոնը։ 1946 թվականին վերանվանվել է Կալինինգրադ՝ ի պատիվ կոմունիստական կուսակցության և խորհրդային գործիչ Միխայիլ Կալինինի։

## Բնակչություն

## Պատկերասրահ

 In Kaliningrad 1.jpg|Քաղաքի կենտրոնում
 Kaliningrad 2.jpg| Քրիստոս Փրկչի տաճարը և Հաղթանակի սյունը
 Kaliningrad 3.jpg|Պրեգոլի գետը
 Kaliningrad 4.jpg|Պահեստային օբյեկտները նավահանգստում
 Kaliningrad 5, Marshall Bagramyan street.jpg| Մարշալ Բաղրամյանի փողոցը
 8 Kaliningrad, the city museum.jpg|Քաղաքի թանգարանի շենքը
 Kaliningrad 6 Surb Stephanos church.jpg|Սուրբ Ստեփանոս եկեղեցին
 7 Kaliningrad Surb Stephanos church (the altar).jpg| Սուրբ Ստեփանոս եկեղեցու ներքին տեսքը


## Ծանոթագրություններ

Կատեգորիա:1255 թվականին հիմնադրված բնակավայրեր
Կատեգորիա:Բալթիկ ծովի նավահանգստային քաղաքներ
Կատեգորիա:Ռուսաստանի քաղաքներ
Միշել Գալաբրյու

**Միշել Գալաբրյու** (, ), ֆրանսիական թատրոնի և կինոյի դերասան։

Միշել Գալաբրյուն առավելապես հայտնի է որպես կատակերգու դերասան։ Առավելապես հայտնի է սերժանտ Ժերբերի դերով, Սեն-Տրոպեի ժանդարմների մասին կինոնկարների շարքից։ Նախքան կինոյում նկարահանվելը աշխատել է «Կոմեդի ֆրանսեզում» Իր տաղանդի մյուս կողմը Գալաբրյուն ցույց տվեց Բերտրան Տավերնյեի «Դատավորն ու մարդասպանը» ֆիլմում։ 1977 թվականին այս կինոնկարում դերակատարման համար նա արժանացավ «Սեզար» կինոմրցանակի։

## Ծանոթագրություններ

Կատեգորիա:«Սեզար» մրցանակի դափնեկիրներ
Կատեգորիա:Աուդիոգիրք կարդացողներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Երկարակյացներ
Կատեգորիա:Թատրոնի ֆրանսիացի դերասաններ
Կատեգորիա:Կատակերգուներ
Կատեգորիա:Հնչյունավորողներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի սցենարիստներ
Զդենեկ Զեման

**Զդենեկ Զեման** (, ), չեխ մարզիչ, ունի նաև Իտալիայի քաղաքացիություն։ 2012 թվականի հունիսին դարձել է Ռոմայի գլխավոր մարզիչ՝ այդ պաշտոնում փոխարինելով Լուիս Էնրիկեին։

## Ծանոթագրություններ

Կատեգորիա:Չեխ ֆուտբոլային մարզիչներ
Կատեգորիա:Ռոմա ՖԱ մարզիչներ
Կատեգորիա:Ֆուտբոլային մարզիչներ այբբենական կարգով
Վասակ Ա Սյունի

**Վասակ Ա Սյունի** կամ **Վասակ Ա Սմբատյան** (), Սյունիքի թագավորության թագավոր 998 - 1040 թվականներին։ Սյունիքի թագավորությունը Վասակ Ա-ի և նրա հաջորդի՝ Սմբատ Բ Սյունու օրոք հասավ իր հզորության գագաթնակետին։ Վասակ Ա-ի իշխանությունն անցավ համեմատաբար խաղաղ պայմաններում. հիմնվեցին Սուրբ Հովհաննեսի և Սուրբ Կարապետի եկեղեցիները, Կապանում կատարվեցին խոշոր շինարարական աշխատանքներ և այլն։

Բագրատունի Գագիկ Ա թագավորը 1003 թվականին Սյունիքի թագավորությունից գրավում և Անի-Շիրակի թագավորությանն է միացնում Վայոց ձորն ու նրա շրջակայքի մի քանի գավառներ։ Դրանից հետո Սյունիքի թագավորության մեջ են մտնում նախկին Սյունյաց աշխարհի միայն մոտ մեկ երրորդը՝ նրա հարավ- արևելյան մի քանի գավառները։ Այդ ժամանակից սկսած Սյունիքի թագավորության սահմանները արևմուտքում կազմում էին Զանգեզուրի լեռների հարավային մասը, հարավում Արաքս գետը, արևելքում՝ Աղավնո (Հագարի) գետը, իսկ հյուսիսում այդ սահմանն անցնում էր Հագարի գետի Աղողլան վտակի և Որոտան գետի ջրբաժան լեռներով, ապա ուղղվում դեպի արևմուտք և հատվում Սյունյաց լեռների հետ։ Սյունիքի թագավորությունը նշված սահմաններում ընդգրկում էր Բաղք, Կապան, Արևիք, Կովսական ու Հաբանդ գավառները՝ ամբողջությամբ, և Ծղուկք գավառի հարավային մասը։ Այս սահմանները վերաբերում են 11-րդ դարին, ներկայացնում են Սյունիքի թագավորության առավելագույնը՝ հետագա ժամանակների համեմատությամբ։ Սյունիքի թագավորության մեջ կային 43 բերդ, 48 վանք և 1000-ից ավելի գյուղեր։ Սյունիքի թագավորության մայրաքաղաքը սկզբնական շրջանում Շաղատ գյուղաքաղաքն էր, իսկ 10-րդ դարի վերջերից Կապան քաղաքը։

Սյունիքի առաջին գահակալը՝ Սմբատ Սահակյանը վախճանվել էր 998 թ. և ամփոփվել Տաթևի վանքում։ Գահը ժառանգեց որդի **Վասակը** (998-1040), որը «ազատակոյտ բազմութեամբ» թագավոր օծվեց Գրիգոր եպիսկոպոսի ձեռքով։ Նրա կրտսեր եղբայր Սևադան դարձավ իշխանաց իշխան։ Ճանաչել է իրեն հայոց արքա Գագիկ Ա-ի վասալ, մասնակցել է վերջինիս 1003 թվականի Փառիսոսյան արշավանքին։ Վասակ թագավորի միամորիկ դուստրը՝ Կատրանիդեն, ամուսնացած էր Գագիկ Ա Բագրատունի թագավորի (989–1020) հետ և իր մոր՝ Սյունյաց թագուհի Շահանդուխտի նման զբաղված էր շինարարական լայն գործունեությամբ։

Վասակ թագավորի խնդրանքով և նրա դստեր՝ թագուհի Կատրանիդեի միջամտությամբ վերականգնվում է Սյունիքի մետրոպոլիտությունը, որը շնորհված էր նահանգի հոգևոր առաջնորդներին դեռևս 4-րդ դ. Ներսես Մեծի կողմից և վերացվել էր Անանիա Մոկացի կաթողիկոսի կոնդակով 960-ական թթ.։ Պատմական որոշակի արժեք է ներկայացնում Սարգիս Սևանցի կաթողիկոսի 1006 թ. շրջաբերական նամակը՝ ուղղված Վասակ թագավորին և Սյունյաց Սևադա ու Աշոտ իշխաններին՝ Սյունիքի հոգևոր թեմին ենթակա հարկատու գավառների մասին։ Ի թիվս այլ գավառների՝ այստեղ մտցված են Նախիջևանը, Ագուլիսը, Ջուղան, Օրդվատը (Օրդուբադը), Երնջակը, Ճահուկը և այլ բնակավայրեր։ 
[մինի|[Բաղաբերդ]]

Մահից հետո գահը ժառանգում է նրա բարեկամը՝ Սմբատ Բ-ն։

## Գրականություն
* Թ. Խ. Հակոբյան. Սյունիքի թագավորությունը, Երևան 1966
* Թ. Խ. Հակոբյան. Հայաստանի պատմական աշխարհագրություն, Երևան 1981
* Ալիշան, Ղևոնդ. Սիսական, Վենետիկ 1893
* Լալայան, Երվանդ. Զանգեզուր. Պատմական համառօտ տեսութիւն, Թիֆլիս 1898
* Գրիգոր Գրիգորյան, Սյունիքի թագավորությունը  (X–XII դարեր)

Կատեգորիա:Սյունիքի արքաներ
Կատեգորիա:Սյունիներ
Սիմոնե Պերոտտա

**Սիմոնե Պերոտտա** (, ), իտալացի ֆուտբոլիստ, Ռոմա ֆուտբոլային ակումբի նախկին կիսապաշտպան։ 2006 թվականի աշխարհի առաջնության չեմպիոն։ 2013 թվականի հունիսի 29-ին Սիմոնեն պաշտոնապես հայտարարել է ֆուտբոլային գործունեությունն ավարտելու մասին։

## Ծանոթագրություններ

## Արտաքին հղումներ
* Անհատական էջը Ռոմայի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Սան Խոսե Չինանտեկիլիա

**Սան Խոսե Չինանտեկիլիա** (), ավան Մեքսիկայի Օահակա նահանգում։ Բնակչության թվաքանակը 2005 թվականի տվյալներով եղել է 463։ Հիմնվել է 1913 թ. իսպանացիների կողմից՝ Հուախակակ բնակավայրի տեղում։ Բնակիչները էթնիկ միցեներ են։

## Պատկերասրահ

Cerro de algodon.jpg|Ալգոդոն սարը
Chinantequilla.jpg|Դպրոցի բակը
Chinantequilla centro.jpg|Ավանի կենտրոնական մասում
San jose chinantequilla.jpg|
Chinantequilla oaxaca.jpg|Մուտքը ավան


## Ծանոթագրություններ

## Արտաքին հղումներ
* 
*
;Սան Խոսե Չինանտեկիլիան համացանցում.
*
*

Չ
Գվադելուպայի ֆուտբոլի ազգային հավաքական

**Գվադելուպայի ֆուտբոլի ազգային հավաքականը** ներկայացնում է Ֆրանսիայի անդրծովյան դեպարտամենտ Գվադելուպան ֆուտբոլի միջազգային մրցաշարերում և առանձին հանդիպումներում։ Գվադելուպայի հավաքականը չի հանդիսանում ՖԻՖԱ-ի անդամ, սակայն Ֆրանսիայի ֆուտբոլի ֆեդերացիայի որոշմամբ իրավունք ունի հանդես գալ տարածաշրջանային մրցաշարերում, այդ պատճառով էլ անդամակցում է ԿՈՆԿԱԿԱՖ-ին։ Վերահսկվում է Ֆրանսիայի ֆուտբոլի ֆեդերացիայի բաժանմունքի՝ Գվադելուպայի ֆուտբոլային լիգայի կողմից։

ԿՈՆԿԱԿԱՖ-ի հատուկ կանոնակարգով գվադելուպական արմատներ ունեցող ֆրանսիացի ֆուտբոլիստները կարող են հանդես գալ Գվադելուպայի հավաքականի կազմում միայն այն դեպքում, եթե վերջին հինգ տարիների ընթացքում հանդես չեն եկել Ֆրանսիայի հավաքականի կազմում։ Գվադելուպայի հավաքականի կազմում հանդես եկած ֆուտբոլիստները չունեն խոչընդոտներ Ֆրանսիայի հավաքականի կազմում հանդես գալու համար։

## ԿՈՆԿԱԿԱՖ-ի ոսկե գավաթ
* 1991-1996 - չի որակավորվել
* 1998 - չի խաղացել
* 2000-2005 - չի որակավորվել
* 2007 - 3-րդ/4-րդ տեղ
* 2009 - քառորդ եզրափակիչ
* 2011 - խմբային փուլ

## Գվադելուպական ծագմամբ ֆրանսիացի հայտնի ֆուտբոլիստներ
*Շեղատառով* նշված են Գվադելուպայի հավաքականի կազմում հանդես եկած ֆուտբոլիստները
* *[[Ժոսլեն Անգլոմա|Ժոսլեն *'Անգլոմա**]]''
* [[Թիերի Անրի|Թիերի **Անրի**]]
* [[Պեգի Արֆեքսադ|Պեգի **Արֆեքսադ**]]
* [[Վիլյամ Գալաս|Վիլյամ **Գալաս**]]
* ''[[Ռոնալդ Զուբար|Ռոնալդ **Զուբար**]]''
* [[Լիլիան Թյուրամ|Լիլիան **Թյուրամ**]]
* ''[[Պասկալ Շիմբոնդա|Պասկալ **Շիմբոնդա**]]''
* [[Լուի Սաա|Լուի **Սաա**]]
* [[Միքաել Սիլվեստր|Միքաել **Սիլվեստր**]]
* [[Սիլվեն Վիլտոր|Սիլվեն **Վիլտոր**]]
* [[Մարիուս Տրեզոր|Մարիուս **Տրեզոր**]]
* [[Ֆիլիպ Քրիստանվալ|Ֆիլիպ **Քրիստանվալ''']]

## Արտաքին հղումներ
* Գվադելուպայի ֆուտբոլային լիգայի պաշտոնական կայք 

Կատեգորիա:Գվադելուպա
Ամալ Սաադ-Ղուրայյիբ

**Ամալ Աբդո Սաադ-Ղուրայյիբ** (), լիբանանցի գրող և քաղաքական վերլուծաբան հայտնի Իսրայել-Լիբանան հակամարտության և Հեզբոլլահի վերաբերյալ իր գրվածքների համար։

## Կենսագրություն
Ամալ Սաադ-Ղուրայյիբը աշխատում է որպես օգնական պրոֆեսոր քաղաքագիտության Լիբանանի ամերիկյան համալսարանում։ Նա ստացել է իր գիտությունների թեկնածուն Բիրմինգհամի համալսարանում, Անգլիայում։ Նա հրավիրված գիտնական էր Կարնեգի Մերձավոր Արևելք կենտրոնում։ 2009 թվականին, նա մերժել է հրավերը խոսելու համար ՆԱՏՕ պաշտպանական քոլեջում, քանի որ դա ներգրավելու էր խոսել իսրայելցի զինծառայողների հետ, ինչ որ դեմ է լիբանանյան օրենքի։ Նրա տեղծագործությունները հայտնվել են *Open Democracy*-ից և *Foreign Affairs*-ից։ Նրա հայրը՝ Աբդո Սաադը, շիա է և նրա մայրը քրիստոնյա։ Նա ապրում է Լիբանանում։

## Հրապարակումներ
* *Hezbollah: Politics and Religion*. Լոնդոն։ Pluto Press. 2001, ISBN 978-0-7453-1793-9
* *The Iran Connection: Understanding the Alliance with Syria, Hizbullah and Hamas*, I. B. Tauris & Company, Limited, 2011

## Ծանոթագրություններ

## Արտաքին հղումներ
* ''ASG's counter-hegemony unit'' , Ամալ Սաադ-Ղուրայյիբի բլոգը։
* "Will Hizballah intervene in the Gaza conflict?", *[[Էլեկտրոնային Ինթիֆադա]]*, Հունվարի 11, 2009
* "Hezbollah", *Alternative Radio*, Հունիսի 19 2007
* "Hezbollah's Role in Lebanon's Government", *NPR*, Հուլիսի 13, 2006

Կատեգորիա:Արաբա-իսրայելական հակամարտություն
Կատեգորիա:Բեյրութի ամերիկյան համալսարանի շրջանավարտներ
Կատեգորիա:Բիրմինգհեմի համալսարանի շրջանավարտներ
Կատեգորիա:Լիբանանցի գրողներ
Կողբ (այլ կիրառումներ)

**Կողբ** տեղանունը կարող է վերաբերել հետևյալ բնակավայրերին.
* Կողբ (Թուրքիա) - քաղաք Թուրքիայի Իգդիրի մարզում։
* Կողբ (Հայաստան) - գյուղ Հայաստանի Տավուշի մարզում։
* Կողբ (Կուրի վտակ) - գետ Հայաստանում և Ադրբեջանում։
* Կողբ - գետ Հայկական լեռնաշխարհում, Արաքսի աջ վտակը։